...ने 6 जागांवर यश मिळवलं आहे. तर भारतीय ट्रायबल पार्टी (2), राष्ट्रीय लोक दल (1), राष्ट्रीय लोकतांत्रिक पार्टी (3), माकप (2) या पक्षांचे उमेदवार विधानसभेत पोहचले आहेत. तर 12 जागांवर अपक्षांनी यश मिळवलं असून 1 जागेवर अपक्ष आघाडीवर आहे.

रात्री 9.50 : मध्य प्रदेशात अटीतटीची लढत

काँग्रेसने 88 जागा जिंकल्या असून 28 जागांवर आघाडी घेतली आहे. तर भाजपने 78 जागांवर यश मिळवलं असून 29 जागांवर आघाडी घेतली आहे. बसपने 1 जागा जिंकली असून 1 जागेवर आघाडी घेतील आहे. समाजवादी पक्षाने 1 जागा जिंकली आहे. 3 जागांवर अप... उर्वरित लेख लिहा:
8 जागा मिळाल्या आहेत. 

सायंकाळी 5.20 : मोदी आणि शहांना चपराक  - राज ठाकरे

विधान सभा निवडणुकांचे निकाल म्हणजे मोदी, शहांना ही मोठी चपराक आहे, अशी प्रतिक्रिया महाराष्ट्र नवनिर्माण सेनेचे अध्यक्ष राज ठाकरे यांनी दिली. पत्रकार परिषदेत ते बोलत होते. ते म्हणाले, "येणाऱ्या लोकसभा निवडणुकांची हा नांदी आहे. देशातील जनता भाजपला मतदान करणार नाही, देशाला राम मंदिराची नाही तर राम राज्याची गरज आहे."

सायंकाळी 5.00 -  निर्भय मतदारांचं अभिनंदन - उद्धव 

या निकालांवर प्रतिक्रिया देतान शिवसेनेचे पक्षप्रमुख उद्धव ठाकरे यांनी मतदारांचं अभिनंदन केलं आहे. ते म्हणाले, "पर्याय कोण? या फालतू प्रश्नांत गुंतून न पडता मतदरांनी जे धाडस दाखवले त्याचं मी अभिनंदन करतो. निवडणुकीत हार जीत तर होतेच. जिंकतो त्याचे अभिनंदन होतच असते. पण चार राज्यांत परिवर्तन घडवणाऱ्या मतदरांचे मी अभिनंदन करतो. त्यांनी ईव्हीएम, पैसवाटप, गुंडागर्दी आणि त्यापेक्षा या फालतू प्रश्नांत गुंतून न पडता जे नको त्यांना आधी नाकारले, उखडून फेकले. पुढचे पुढे काय ते बघू. हेच खरे धाडस आहे. मतदारांच्या धाडसाने देशाला दाखवलेली ही दिशा आहे. त्या सर्व मतदारांचे मी मनापासून अभिनंदन करतो."

दुपारी 3.53 : राजस्थानमध्ये काँग्रेसची आघाडी; भाजपची पिछेहाट

राजस्थानमध्ये काँग्रेसने 22 जागांवर विजय मिळवला आहे, तर 78 जागांवर आघाडी मिळवली आहे. तर भाजपने 15 जागांवर विजय मिळवला आहे, तर 57 जागांवर आघाडी घेतली आहे. राजस्थानामध्ये सत्तास्थापनेसाठी 100 जागांची आवश्यकता आहे. काँग्रेसचे आताची मतांची टक्केवारी 39.1 टक्के इतकी आहे तर भाजपची मतांची टक्केवारी 38.6 टक्के इतकी आहे. 

दुपारी 3.45 : 'छत्तीसगडमधील विजय जनतेचा'

छत्तीसगडमध्ये निवडणूक जनतेने हाती घेतली, त्यामुळे आम्हाला अपेक्षा होती त्यापेक्षाही मोठा विजय मिळाला आहे, आम्ही जनतेसाठी लढलो. राज्याचा मुख्यमंत्री कोण होईल, याचा निर्णय पक्षनेतृत्व घेईल, अशी प्रतिक्रिया छत्तीसगडचे काँग्रेसचे नेते भूपेश बाघेल यांनी दिली आहे. छत्तीसगडमध्ये काँग्रेसची मोठ्या विजयाकडे वाटचल सुरू आहे. 

दुपारी 3.10 : हा मोदींच्या कार्यशैलीचा पराभव - अशोक चव्हाण

महाराष्ट्र प्रदेश काँग्रेसचे अध्यक्ष खासदार अशोक चव्हाण यांनी विधानसभा निवडणुकीचे निकाल म्हणजे मोदींचा पराभव आहे, अशी प्रतिक्रिया दिली. पत्रकार परिषदेत त्यांनी मोदींवर टीका केली. ते म्हणाले, "मोदींच्या...